  
EELNÕU  

Avaliku teabe seaduse täiendamise seadus (agendikood)  
  
Avaliku teabe seaduse 51. peatükki täiendatakse §-ga 4311 järgmises sõnastuses:  
  
„§ 4311. Agendikood 
(1) Agendikood on püsiv ja kordumatu kood, mis seotakse füüsilise isikuga, et võimaldada tarkvaralise lahenduse kaudu tehtava toimingu seostamist füüsilise isikuga. Agendikood ei ole isikusamasuse tuvastamise ega autentimise vahend ning agendikood ei tõenda volituse olemasolu tarkvaralise lahenduse kaudu toimingu tegemiseks. 
(2) Tarkvaralise lahenduse kaudu agendikoodi kasutades tehtav toiming loetakse selle agendikoodiga seotud füüsilise isiku toiminguks.
(3) Agendikood ja sellega seotud füüsiline isik peavad olema omavahel turvaliselt seotud. Tarkvaralise lahenduse kaudu tehtava toimingu sidumiseks agendikoodiga tuleb tarkvaraline lahendus turvaliselt autentida.
(4) Käesoleva paragrahvi lõikes 3 nimetatud turvalisuse tagamise täpsustatud nõuded riigi infosüsteemile võib kehtestada valdkonna eest vastutav minister määrusega.
(5) Agendikoodi kasutamine ei anna õigust teenuseid kasutada ega kohusta teenuseosutajaid agendikoodi aktsepteerima. Riigi infosüsteemis on käesoleva paragrahvi lõikes 1 nimetatud tarkvaralise lahenduse kaudu toimingute tegemine lubatud üksnes juhul, kui kasutatakse agendikoodi.

[bookmark: _Hlk67992359](6) Käesoleva paragrahvi lõikes 1 nimetatud tarkvaralise lahenduse kasutamine peab olema turvaline. Nimetatud turvalisust riigi infosüsteemis hindab Riigi Infosüsteemi Amet, kes töötab riigi infosüsteemile välja tarkvaralise lahenduse turvalise kasutamise kriteeriumid.".

